Diari Oficial de la Generalitat Valenciana


Sumari del DOGV 7491, del 24-03-2015 (2015/2359)

RESOLUCIÓ de 16 de gener de 2015, de la Direcció Territorial de Castelló, per la qual acorda considerar revocada l'autorització ambiental integrada número 593/AAI/CV concedida per a una planta de classificació i valoració de RCD a Vinaròs.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7491

Data del DOGV
:   24-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2359


Data del document
:   16-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Vinaròs
    * empresa privada

RESOLUCIÓ de 16 de gener de 2015, de la Direcció Territorial de Castelló, per la qual acorda considerar revocada l'autorització ambiental integrada número 593/AAI/CV concedida per a una planta de classificació i valoració de RCD a Vinaròs. [2015/2359]  
Vist l'expedient que indica l'encapçalament, incoat a instàncies de la mercantil Charetti Europea, SL, amb domicili social al passeig de Bernat Guinovart, 5, baixos, a Algemesí, s'emet esta resolució, de conformitat amb els antecedents següents:  
1. Amb data 12 d'agost de 2009, José Roig Ferragut, en representació de Charetti Europea, SL, amb CIF B-97638340 i domicili social a Algemesí (València), al passeig de Bernat Guinovart, 53, baixos, presenta en el Servici Territorial de la Conselleria de Medi Ambient, Aigua, Urbanisme i Habitatge de Castelló una solicitud d'autorització ambiental integrada per a una planta de classificació i valoració de RCD al polígon 12, parcela 83, de Vinaròs, com detalla l'annex II de la Llei 2/2006, de 5 de maig, de Prevenció de la Contaminació i Qualitat Ambiental (d'ara en avant, LPCQA).  
Aporta una còpia de la solicitud del certificat de compatibilitat urbanística de l'Ajuntament de Vinaròs, de conformitat amb el que establixen l'article 26 de la LPCQA i l'article 25 del Decret 127/2006, de 15 de setembre, del Consell de la Generalitat Valenciana, que la desplega.  
  
2. Una vegada admesa a tràmit la solicitud, la Conselleria envia l'expedient a totes les administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la suficiència de la documentació que acompanya la solicitud, en el termini de 20 dies, de conformitat amb el que establixen l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat Valenciana, que la desplega.  
3. Amb data 18 de febrer de 2011, se sotmet a informació pública l'expedient, conjuntament amb l'expedient de declaració d'interés comunitari, durant un període de 30 dies hàbils, d'acord amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, publicant un anunci en el Diari Oficial de la Comunitat Valenciana número 6463.  
Durant este termini no s'hi presenta cap alegació en l'Ajuntament de Vinaròs ni en la Direcció Territorial de Castelló de la Conselleria de Medi Ambient, Aigua, Urbanisme i Habitatge. Consten en l'expedient ambdós certificats de la informació pública.  
4. Transcorregut el termini d'informació pública, se solicita l'informe, previst en els articles 29 a 34 de la LPCQA i els articles 28 a 34 del Decret, a les administracions públiques i òrgans de la Generalitat consultats anteriorment, perquè es pronuncien sobre l'adequació del projecte a tots els aspectes sobre els quals tenen competència.  
  
5. Amb data 29 de setembre de 2011, el director territorial d'Infraestructures, Territori i Medi Ambient de Castelló adopta la resolució per la qual concedix a la mercantil Charetti Europea, SL, l'autorització ambiental integrada per a la instalació d'una planta de classificació i valoració de RCD, en el terme municipal de Vinaròs, que queda inscrita en el Registre General d'Instalacions AAI de la Comunitat Valenciana amb el número 593/AAI/CS.  
La resolució va ser notificada a l'empresa promotora i a la resta d'organismes informadors en data 4 d'octubre de 2011, i va ser publicada en el Diari Oficial de la Comunitat Valenciana número 6815, de 10 de juliol de 2012.  
6. Amb data 14 de maig de 2012, se solicita informació a l'Ajuntament de Vinaròs sobre si l'empresa està en funcionament. Contesta, en data 14 de juny de 2012, que l'activitat no està en funcionament.  
  
Este informe es va enviar, amb data 15 de juny de 2012, al Servici d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
7. Una vegada concedida l'autorització ambiental integrada, i amb data 17 de setembre de 2013, s'ha recordat a la mercantil Charetti Europea, SL, d'acord amb el que indiquen tant l'apartat quart de la Resolució de 29 de setembre de 2011 com l'article 63 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 68 del Decret 127/2006, de 15 de setembre, del Consell de la Generalitat Valenciana, que la desplega, que l'obtenció de l'autorització d'inici d'activitat és un requisit previ a l'inici de qualsevol tipus d'activitat de la planta.  
  
8. Amb data 25 d'octubre de 2013, es torna a solicitar informació a l'Ajuntament de Vinaròs sobre si l'empresa està en funcionament. Contesta, en data 7 de febrer de 2014, que l'activitat no està en funcionament.  
L'informe es va enviar, en data 17 de febrer de 2014, al Servici d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
  
9. Amb data 3 de desembre de 2014, s'emet una proposta de caducitat perquè no presenta l'autorització d'inici, que es notifica a l'empresa promotora el 17 de desembre de 2014.  
Els fonaments de dret següents són aplicables als fets anteriors:  
  
1. D'acord amb l'article 20 de la LPCQA, les activitats que apareixen en els annexos I i II de la Llei estan subjectes a l'autorització ambiental integrada.  
La instalació a què es referix este expedient està inclosa en l'epígraf 5.1 de l'annex II de la LPCQA, Instalacions l'activitat principal de les quals és la valorització de residus no perillosos o l'eliminació de residus d'este tipus en llocs diferents dels abocadors, d'una capacitat de més de 10 tones per dia.  
2. A la Comunitat Valenciana, l'òrgan competent per a atorgar l'autorització ambiental integrada és la Conselleria d'Infraestructures, Territori i Medi Ambient, d'acord amb l'article 3.8 del text consolidat de la Llei 16/2002 i el Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat.  
D'altra banda, de conformitat amb el que disposen l'article 24.1 de la Llei 2/2006, de 5 de maig, i l'article 23.5 del Decret 85/2013, de 28 de juny, del Consell, pel qual aprova el Reglament orgànic i funcional de la Conselleria d'Infraestructures, Territori i Medi Ambient, la competència per a la tramitació i resolució del procediment d'autorització ambiental integrada d'esta instalació, com que s'hi fan activitats incloses en l'annex II de la Llei 2/2006, correspon a la Direcció Territorial de Castelló de la Conselleria, en l'àmbit territorial de la qual s'ubica l'activitat.  
3. L'article 61 de la LPCQA diu:  
«1. Les autoritzacions ambientals integrades caduquen en els casos següents:  
a) Quan l'activitat, instalació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que no fixe un termini superior [...]  
  
4. La caducitat, quan resulte procedent, l'ha de declarar formalment l'òrgan que ha atorgat l'instrument d'intervenció ambiental, per mitjà de la instrucció d'un procediment administratiu que ha d'incloure l'audiència del titular de l'autorització ambiental integrada o llicència d'activitat.»  
Això comporta, d'acord amb el que establix l'article 60.2, l'extinció dels efectes de l'autorització ambiental integrada concedida.  
  
Per tant, s'arriba a la resolució següent:  
  
Primer  
Considerar revocada l'autorització ambiental integrada número 593/AAI/CV, concedida a la mercantil Charetti Europea, SL, per a la instalació d'una planta de classificació i valoració de RCD a Vinaròs, perquè ha transcorregut un termini superior a tres anys des de la concessió de l'AAI i no s'ha obtingut l'autorització d'inici d'activitat.  
  
No obstant això, es considera oportú recalcar, quant als efectes jurídics, que la resolució que declara la caducitat de l'autorització ambiental integrada, i l'arxivament consegüent de l'expedient administratiu, és una decisió formal anterior i impeditiva de la decisió de fons, la qual cosa implica que la persona interessada pot presentar una solicitud nova sobre el mateix assumpte.  
  
Segon  
La resolució que s'adopta no posa fi a la via administrativa, per la qual cosa s'hi pot presentar un recurs d'alçada davant el director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 16 de gener de 2015. El director territorial de la Conselleria d'Infraestructures, Territori i Medi ambient: Jorge Traver de Juan.